open-index/open-wikipedia-markdown huggingface dataset:
பாவா இலட்சுமணன்

**பாவா இலட்சுமணன்** (*Bava Lakshmanan*) என்பவர் இந்தியத் தமிழ்த் திரைப்பட நகைச்சுவை நடிகராவார். 

தமிழ்நாட்டின் மதுரையைச் சேர்ந்தவர் இலட்சுமணன். இவருக்கு வேண்டியவரான ஒருவர் அலைகள் ஓய்வதில்லை படத்தில் நாயகனாக நடிக்க சென்னைக்கு அழைத்துவந்தார். ஆனால் சிறுவன் போல இருந்ததால் இவருக்கு வாய்ப்பு கிடைக்கவில்லை. இதனால் மதுரைக்குத் திரும்பிச் சென்ற இவர் சிலகாலம் கழித்து மீண்டும் படவாய்புக்காக சென்னைக்கு வந்து வீடுகளுக்கு வெள்ளையடிக்கும் வேலையைச் செய்து திரைப்பட வாய்ப்புகளையும் தேடிவந்தார். பிறகு திரைப்பட தயாரிப்பு மேலாளராக பல படங்களில் பணியாற்றினார். ஓரிரு படங்களில் சில காட்சிகளில் வந்துபோன நிலையில் மாயி படத்தில் இவர் வடிவேலுவுடன் நடித்து இவர் பேசிய *வாம்மா மின்னல்* என்ற காட்சியினால் பிரபலமானார். அடுத்து ஆனந்தம் படத்தில் திருடனாக வந்து வீட்டு வேலைக்காரனாக மாறும் பாத்திரம் இவருக்கு நல்ல பெயரைத் தேடித்தந்தது. அதன் பிறகு தயாரிப்பு மேலாளர் பணியை விட்டுவிட்டு முழுமையாக நடிப்பதில் கவனம் செலுத்தினார். அதன் பிறகு பல படங்களில் வடிவேலுவுடன் காட்சிகளில் நடித்தார்.

இவர் திருமணம் செய்துகொள்ளவில்லை. நீரிழிவு நோய் பாதிப்பால் இவருக்கு கால் கட்டைவிரல் அகற்றப்பட்டது.

## நடித்த சில படங்கள்
* மாயி (2000)
* ஆனந்தம் (2001)
* ரோஜாக்கூட்டம் (2002)
* ஏப்ரல் மாதத்தில் (2002)
* அரசு  (2003)
* காதல் சடுகுடு (2003)
* வின்னர் (2003)
* கோவில் (2004)
* பம்பரக்கண்ணாலே (2005)
* எல்லாம் அவன் செயல் (2008)
* மனுசனா நீ (2008)
* வெடி (2011)
* ஒஸ்தி (2011)
* கலகலப்பு (2012)
* பாண்டிய நாடு (2013)
* அதிபர் (2015)
* ஆவி குமார் (2015)
* கத்தி சண்டை (2016)
* வேலைன்னு வந்துட்டா வெள்ளக்காரன் (2016)
* சரவணன் இருக்க பயமேன் (2017)
* போங்கு (2017)
* காத்திருப்போர் பட்டியல் (2018)
* டார்ச்லைட் (2018)
* ஓவியாவ விட்டா யாரு (2019)
* சத்ரு, (2019)
* பொட்டு (2019) 
* தேன், (2021)
* ஈஸ்வரன்,  (2021)

## மேற்கோள்கள்

## வெளியிணைப்புகள்
* 

பகுப்பு:மதுரை மக்கள்
பகுப்பு:தமிழ்த் திரைப்பட நகைச்சுவை நடிகர்கள்
ஜிசிபஸ் புதென்சிஸ்

**போதிசித்தா மரம்** (Ziziphus budhensis), இது இரம்னேசியே  தாவரத்தின்  உட்பிரிவைச் சேர்ந்தது. இம்மரங்கள் நேபாளம் நாட்டின் பாக்மதி மாநிலத்தின் காப்ரேபலாஞ்சோக் மாவட்டத்தில் உள்ள தேமால் கிராமிய நகராட்சிப் பகுதிகளில் மட்டும் விளைகின்றது. இம்மரத்தை நேபாளத்தில் **போதிசித்தா மரம்** என அழைக்கப்படுகிறது. இது எட்டு முதல் பத்து மீட்டர் உயரம் வரை வளரக்கூடியது.  இது மார்ச் மற்றும் ஏப்ரல் மாதங்களில் வெள்ளைப் பூக்கள் பூக்கிறது.. மேலும் மே முதல் ஆகஸ்டு வரை காய் காய்க்கிறது. 

விலை மதிப்புமிக்க இதன் விதைகள் ஒரு முகம் முதல் ஐந்து முகம் வரை கொண்டுள்ளது.இதன் விதைகளைக் கொண்டு **போதிசித்தா மாலை**  எனும் ஜெபமாலை தயாரிக்கப்படுகிறது

## பயன்பாடுகள்
இம்மரத்தின் பழங்கள் உண்ணக்கூடியதாகவும், இலைகள் கால்நடைத் தீவனமாகவும் பயன்படுத்தப்படுகிறது. .இம்மரத்தின் விதைகளைக் கொண்டு தயாரிக்கப்படும் புத்தசித்த  ஜெபமாலைகள், திபெத்திய பௌத்தர்கள் ஜெபம் அல்லது தியானம் செய்வதற்கு பயன்படுத்துகின்றனர். . சீனர்கள் இம்மரத்தின் விதைகளைக் கொண்டு விலை மதிக்கத்தக்க **போதிசித்தா** ஜெபமாலைகள் தயாரித்து விற்கின்றனர்.  108 போதிசித்த விதைகளால் ஜெபமாலை எண்பதாயிரம் நேபாள ரூபாய்க்கு விற்கப்படுகிறது.
## பொருளாதார மற்றும் சமய மதிப்பு
இம்மரத்தின் 108 விதைகளைக் கொண்டு தயாரிக்கப்படும் போதிசித்தா ஜெபமாலை எண்பதாயிரம் நேபாள ரூபாய்க்கு விற்கப்படுகிறது. இம்மரததின் விதைகளை சீனர்கள்,  இந்தியர்கள், கொரிய மக்கள், நேபாளத்திலிருந்து ஆண்டிற்கு ஒரு பில்லியன் நேபாள ரூபாய் ($9.8 மில்லியன்) அளவிற்கு  கொள்முதல் செய்கின்றனர்.

இம்மரத்தின் விதைகள் உலகளாவிய தேவைக்காக,நேபாள அரசின் வனத்துறை அமைச்சகம், காப்ரேபலாஞ்சோக் மாவட்டத்தின் தேமல் கிராமிய நகராட்சிப் பகுதி மக்கள் இம்மரங்களை அதிகம் வளர்ப்பதற்கு வசதியாக போதிசித்தா மரக்கன்றுகள் வழங்கி வருகிறது.
## இதனையும் காண்க
* தேமால் கிராமிய நகராட்சி
## மேற்கோள்கள்

## வெளி இணைப்புகள்
* Buddha’s Beads Fetch Millions for Farmers in Central Nepal

பகுப்பு:மரங்கள்
பகுப்பு:பௌத்தம்
பகுப்பு:நேபாளம்
இராஜு பிசுதா

**இராஜு பிசுதா** (*Raju Bista*; பிறப்பு 3 சனவரி 1986) ஓர் இந்திய அரசியல்வாதியும் சூர்யா ரோசினி லிமிடெட் நிறுவனத்தின் நிர்வாக இயக்குநரும் ஆவார். இவர் 2019 இந்தியப் பொதுத் தேர்தலில் மேற்கு வங்கத்தின் டார்ஜிலிங் மக்களவைத் தொகுதியில் பாரதிய ஜனதா கட்சி வேட்பாளராகப் போட்டியிட்டு இந்திய நாடாளுமன்றத்தின் கீழ் சபையான மக்களவை உறுப்பினராகத் தேர்ந்தெடுக்கப்பட்டார். இவர் பாஜகவின் தேசியச் செய்தித் தொடர்பாளர் ஆவார். 14 சூலை 2021 அன்று, இவர் பாரதிய ஜனதா யுவ மோர்ச்சா தேசிய பொதுச் செயலாளராக நியமிக்கப்பட்டுள்ளார்.

## தனிப்பட்ட வாழ்க்கை
பிசுதா 3 சனவரி 1986 அன்று மணிப்பூரின் சேனாபதி மாவட்டத்தில் உள்ள சர்காஜரேயில் விஷ்ணு மற்றும் பிரபா பிசுதாவின் மகனாக கோர்கா குடும்பத்தில் பிறந்தார். மணிப்பூர் பல்கலைக்கழகத்துடன் இணைவுக் கல்லூரியாக மோட்பங்கில் உள்ள மாநிலக் கல்லூரியில் இளங்கலை கலை பட்டம் பெற்றார். பிசுதா 6 அக்டோபர் 2006 அன்று அனிதா என்பவரை மணந்தார். இந்த இணையருக்கு இரண்டு மகள்கள் உள்ளனர். இவர் தொழிலதிபராகவும் சமூகப் பணிகளிலும் ஈடுபட்டுள்ளார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்
* தனிப்பட்ட இணையதளம்

பகுப்பு:மணிப்பூர் நபர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
பகுப்பு:1986 பிறப்புகள்
பகுப்பு:வாழும் மக்கள்
கட்டுக்காரன்குடியிருப்பு

**கட்டுக்காரன்குடியிருப்பு** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 25 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
தேமால் கிராமிய நகராட்சி

**தேமால்** (), நேபாளம் நாட்டின் பாக்மதி மாநிலம்,  காப்ரேபலாஞ்சோக் மாவட்டத்தில் உள்ள கிராமிய நகராட்சி மன்றம்  ஆகும். இதன் தலைமையிடம் பொகாரி **நாராயண்ஸ்தான்** எனும் ஊராகும்.2021ஆம் ஆண்டின் கணக்கெடுப்பின்படி,  9 வார்டுகளும்,  89 சதுர கிலோ மீட்டர் பரப்பளவும் கொண்ட இதன் மக்கள் தொகை; 16,957 ஆகும்..இக்கிராமிய நகராட்சியில் தாமாங் மொழி 73.1%,  நேபாளி மொழி 21.6%, நேவாரி மொழி  3.5% மற்றும் பிறர் மகர் மொழி, மைதிலி மொழிகளைப் பேசுகின்றனர்.பௌத்தம் 73.9%, இந்து சமயம்  25.3% மற்றும் பிற சமயங்களை 0.9% பின்பற்றுகின்றனர்.சராசரி எழுத்தறிவு 64.3% ஆகவுள்ளது.
## பொருளாதாரம்
இமயமலையின் சாரலில் உள்ள இக்கிராமிய நகராட்சிப் பகுதிகளில் போதிசித்தா மரங்கள் அதிகம் விளைகிறது. இம்மரத்தின் விதைகளாலான விலைமதிக்கத்தக்க ஜெபமாலைகள் தயாரிக்கப்படுகிறது. இம்மரங்களே இக்கிராமிய நகராட்சியின் பொருளாதாரத்திற்கு ஆதாரமாக உள்ளது.
## இதனையும் காண்க
* நேபாள கிராமிய நகராட்சிகள்
* போதிசித்தா மரம்

## மேற்கோள்கள்

பகுப்பு:நேபாள ஊர்கள்
கி. ஆம்ஸ்ட்ராங்

**கி. ஆம்ஸ்ட்ராங்** (*K. Armstrong*, ஜனவரி 31, 1977 - சூலை 5, 2024) என்பவர் பகுஜன் சமாஜ் கட்சியின் தமிழ்நாட்டுப் பிரிவின் முன்னாள் மாநிலத் தலைவராவார். 2024 ஆம் ஆண்டு சூலை மாதம் 5ஆம் நாள் தனது வீட்டின் வாசலில் படுகொலை செய்யப்பட்டார்.

## இளமைக் காலம்
ஆம்ஸ்ட்ராங் சென்னை பெரம்பூரைச் சேர்ந்த கிருஷ்ணன் என்பவருக்கு மகனாக 1977 சனவரி 31ஆம் நாள் பிறந்தார். திருப்பதி வெங்கடேசுவரா பல்கலைக்கழகத்தில் இளங்கலைச் சட்டம் படித்து, வழக்குரைஞராகப் பணியாற்றி வந்தார்.

## சட்டக்கல்லூரி வளாகக் கலவரம்
சென்னை டாக்டர் அம்பேத்கர் அரசு சட்டக் கல்லூரி வளாகத்தில் 2008 நவம்பர் 12 இல் இருமாணவக் குழுக்களிடையே நடைபெற்ற கலவரத்தில் இவர் மீது வழக்குப்பதியப்பட்டது. அதன் காரணமாகக் கைதுசெய்யப்பட்டுப் பின்னர் பிணையில் வெளியே வந்தார். 2016 இல் நீதி மன்றத்தால் விடுதலை செய்யப்பட்டார்.

## அரசியல் வாழ்வு
2000ஆம் ஆண்டு புரட்சி பாரதம் கட்சியில் இணைந்து தனது அரசியல் வாழ்வைத் தொடங்கினார். 2006-இல் டாக்டர் பீமாராவ் தலித் அசோசியேஷன் என்ற அமைப்பைத் தொடங்கினார். 2006 ஆம் ஆண்டு சென்னை மாநகராட்சித் தேர்தலில் போட்டியிட்டு 99ஆவது வட்டத்தின் மாமன்ற உறுப்பினராகத் தேர்வானார். 2007ஆம் ஆண்டு பகுஜன் சமாஜ் கட்சியில் இணைந்தார். 2011ஆம் ஆண்டு சட்டசபைத் தேர்தலில் கொளத்தூர் தொகுதியில் பகுஜன் சமாஜ் கட்சி சார்பில் போட்டியிட்டுத் தோல்வியடைந்தார். 2007 முதல் இறக்கும் வரை 17 ஆண்டுகள் பகுஜன் சமாஜ் கட்சியின் மாநில தலைவராக இருந்து வந்தார்.

## படுகொலை
2024 சூலை 5ஆம் நாள் வெள்ளி மாலையில் தனது வீட்டின் வெளியே நண்பர்களுடன் பேசிக் கொண்டிருந்தபோது ஆறு நபர்கள் கொண்ட கும்பலால் வெட்டிப் படுகொலை செய்யப்பட்டார். இந்தப் படுகொலைக்கு நாடு முழுவதிலுமிருந்து பல கட்சித் தலைவர்கள் கண்டனமும் இரங்கலும் தெரித்தனர். சென்னை முழுவதும் காவல்துறை கண்காணிப்பைப் பலப்படுத்தினர். இக்கொலைக்குத் தொடர்புடைய ஆற்காடு சுரேஷின் சகோதரர் பாலு, ராமு, திருமலை, செல்வராஜ், அருள் உள்ளிட்ட எட்டு நபர்கள் சரணடைந்துள்ளனர். சரணடைந்த திருவேங்கடம் என்ற நபர் காவல்துறை விசாரணையின் போது தப்பியோட முயன்றதாகச் சுட்டுக் கொல்லப்பட்டார். இந்த மோதல் கொலையின் மீது அதிமுக, பாஜக உள்ளிட்ட கட்சிகள் சந்தேகம் எழுப்பினர்.  ஆற்காடு சுரேஷின் நெருங்கிய நண்பரான சீசிங் ராஜாவைக் காவல்துறையினர் செப்டம்பர் 22 ஆம் நாள் கைது செய்யும் போது தப்பியோடியதாக அவரும் சுட்டுக் கொல்லப்பட்டார். 5000 பக்கம் கொண்ட குற்றப்பத்திரிகையை எழும்பூர் நீதிமன்றத்தில் காவல்துறையினர் அளித்துள்ளனர். அதில் முதல் குற்றவாளியாக நாகேந்திரனும், இரண்டாவது குற்றவாளியாக சம்போ செந்திலும், மூன்றாவது குற்றவாளியாக அஸ்வத்தாமனும் குறிப்பிடப்பட்டுள்ளனர். இவ்வழக்கில் கைதான 28 நபர்களில் 25 நபர்கள் மீது குண்டர் சட்டம் போடப்பட்டுள்ளது.

## மேற்கோள்கள்

பகுப்பு:1977 பிறப்புகள்
பகுப்பு:2024 இறப்புகள்
பகுப்பு:பகுஜன் சமாஜ் கட்சி அரசியல்வாதிகள்
பகுப்பு:இந்தியாவில் கொலை செய்யப்பட்ட அரசியல்வாதிகள்
டெட்ராமெத்திலமோனியம் பெர்குளோரேட்டு

**டெட்ராமெத்திலமோனியம் பெர்குளோரேட்டு** (*Tetramethylammonium perchlorate*) என்பது [N(CH3)4]+ClO4− என்ற சுருக்கப்பட்ட வாய்பாட்டால் விவரிக்கப்படும் ஒரு பெர்குளோரேட்டு உப்பாகும். 

## தயாரிப்பு
குளிர்ச்சியான நீர்த்த பெர்குளோரிக் அமிலத்துடன் குளிர்ந்த டெட்ராமெத்திலமோனியம் ஐதராக்சைடைச் சேர்த்து வினைபுரியச் செய்து டெட்ராமெத்திலமோனியம் பெர்குளோரேட்டு தயாரிக்கப்படுகிறது. இவ்வினையின் இறுதியில் வெண்மை நிற வீழ்படிவாக  டெட்ராமெத்திலமோனியம் பெர்குளோரேட்டு உருவாகிறது.

## பயன்கள்
வண்ணப்படிவுப் பிரிகையிலும், கரிமத்தொகுப்பு வினைகளில் ஓர் இடைநிலையாகவும், மின்வேதியியலில் ஒரு துணை மின்பகுளியாகவும் டெட்ராமெத்திலமோனியம் பெர்குளோரேட்டு பயன்படுத்தப்படுகிறது. பனிப்போரின் போது டிரைமெத்திலாமோனியம் பெர்குளோரேட்டுடன் சேர்த்து  இதை கலப்பு உந்துசக்திகளில் ஓர் அங்கமாகப் பயன்படுத்த ஆராயப்பட்டது, ஆனால் இம்முயற்சி அதிக வெற்றி பெறவில்லை.

## மேற்கோள்கள்

## மேலும் வாசிக்க
* Hofmann, K. A.; Roth, R.; Hobold, K.; Metzler, A. Relationship between the Constitution and Behavior towards Water of Ammonium Oxonium Perchlorates. *Berichte der Deutschen Chemischen Gesellschaft*, 1911. 43: 2624-2630. 

பகுப்பு:பெர்குளோரேட்டுகள்
பகுப்பு:டெட்ராமெத்திலமோனியம் உப்புகள்
மேன்டிசு

**மேன்டிசு** பேரினம் என்பது மேன்டிசு வரிசையில் உள்ள மாண்டிடே குடும்பத்தைச் சேர்ந்தது.

இதன் சில சிற்றினங்கள் "கும்பிடுபூச்சி" என்ற பொதுவான பெயரைக் கொண்டுள்ளன.

## சிற்றினங்கள்
*மான்டிசு* என்பது 9 சிற்றினங்களை உள்ளடக்கிய ஒரு சிறிய பேரினமாகும்.

* *மேன்டிசு பெயேரி* ராய், 1999-காங்கோ மக்களாட்சிக் குடியரசு
* *மேன்டிசு காலிபெரா* வூட்-மேசன், 1882
* *மேன்டிசு கரினாட்டா* காசுமோவ்சி, 1888
* *மேன்டிசு டிலாடிக்கோலிசு* கிசுடெல், 1856
* *மேன்டிசு எமோர்டுவலிசு* சௌசர், 1869
* *மேன்டிசு கிரிவோடி* பவுலியன், 1958
* *மேன்டிசு இன்சிக்னிசு* பெயியர், 1954-அங்கோலா, கினி, காங்கோ
* *மேன்டிசு மேக்ரோலாட்டா* லின்ட், 1973 -தஜிகிஸ்தான்
* *மேன்டிசு மேக்ரோசெபாலா* லின்ட், 1974-தஜிகிஸ்தான்
* *மேன்டிசு ஆக்டோசுபிலோட்டா* வெசுட்வுட், 1889-"எட்டுப் புள்ளி கும்பிடுபூச்சி" அல்லது "கரும் உருளை கும்பிடுபூச்சி", ஆத்திரேலியா
* *மேன்டிசு பியா* சர்வில், 1839
* *மேன்டிசு ரிலிஜியோசா* (லின்னேயஸ், 1758) -ஐரோப்பிய கும்பிடுபூச்சி"alt=Brown adult female Mantis religiosa|thumb|பழுப்பு நிற பெண், ''மேன்டிசு ரிலிஜியோசா''
* *மேன்டிசு இசுப்ளெண்டிடா* டி கான், 1842
* *மேன்டிசு டிரைகலர்* லின்னே, 1767

## மேலும் காண்க
* தொழுவன் பூச்சி 

## மேற்கோள்கள்

## வெளி இணைப்புகள்

பகுப்பு:கும்பிடுபூச்சிகள்
எட்டுப் புள்ளி கும்பிடுபூச்சி

***மேன்டிசு ஆக்டோசுபிலோட்டா*** (*Mantis octospilota*) என்பது பொதுவாக எட்டுப் புள்ளி கும்பிடுபூச்சி என்று அழைக்கப்படுகிறது. இது ஆத்திரேலியாவில் காணப்படும் கும்பிடுபூச்சி சிற்றினமாகும். இதன் பொதுவான பெயர் குறிப்பிடுவது போல, இது முதன்மையாக வயிற்றின் முதுகுப்புற மேற்பரப்பில் உள்ள எட்டுக் கருப்பு புள்ளிகளால் அடையாளம் காணப்படுகிறது.

## மேலும் காண்க

* மேன்டிசு

## மேற்கோள்கள்

பகுப்பு:கும்பிடுபூச்சிகள்
சம்பல்பூர் மக்களவைத் தொகுதி

**சம்பல்பூர் மக்களவைத் தொகுதி** (*Sambalpur Lok Sabha constituency*) என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும். இந்த மக்களவைத் தொகுதி சம்பல்பூர் மாவட்டம் முழுவதையும், தியோகர் மற்றும் அனுகோள் மாவட்டங்களின் சில பகுதிகளையும் உள்ளடக்கியது.

## சட்டசபை பிரிவுகள்
எல்லை மறுநிர்ணயம் செய்வதற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள் பத்மாபூர், மெல்சமுண்டா, பிஜேபூர், பட்லி, பர்கர், சம்பல்பூர் மற்றும் ரைராக்கோல் ஆகும்.

நாடாளுமன்றத் தொகுதிகளின் மறுஎல்லை நிர்ணயத்தைத் தொடர்ந்து, இந்தத் தொகுதியில் தற்போது பின்வரும் சட்டமன்றத் தொகுதிகள் உள்ளன.

குச்சிண்டா மற்றும் தியோகர் சட்டமன்றத் தொகுதிகள் முன்பு தியோகர் மக்களவைத் தொகுதியில் இருந்தன. சட்டமன்றத் தொகுதிகளின் எல்லை நிர்ணயத்தைத் தொடர்ந்து 2008ஆம் ஆண்டில் ரெங்காலி சட்டமன்றத் தொகுதி நடைமுறைக்கு வந்தது.

## தேர்ந்தெடுக்கப்பட்ட உறுப்பினர்கள்
1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன.

சம்பல்பூர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்.

## தேர்தல் முடிவுகள்

### 2024
2024 இந்தியப் பொதுத் தேர்தலின் ஆறாவது கட்டத்தில் 25 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டது. வாக்கு எண்ணிக்கையின் அடிப்படையில் பாரதிய ஜனதா கட்சி வேட்பாளர் தர்மேந்திர பிரதான், பிஜு ஜனதா தளம் வேட்பாளர் பிரணாப் பிரகாசு தாசை 1,19,836 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:தேவ்கட் மாவட்டம்
பகுப்பு:அனுகோள் மாவட்டம்
பகுப்பு:சம்பல்பூர் மாவட்டம்
பகுப்பு:ஒடிசா மக்களவைத் தொகுதிகள்
கைரோஸ் (புதினம்)

***கைரோஸ்*** (*Kairos*) என்பது ஜெர்மன் எழுத்தாளர் ஜென்னி எர்பின்பெக் (கிழக்கு பெர்லின், 1967) 2021 ஆண்டு எழுதிய புதினமாகும்.

இந்த புதினம் 2022 இல் ஜெர்மனியின் உவே ஜான்சன் பரிசைப் பெற்றது. இதன் ஆங்கில மொழிபெயர்ப்பு மைக்கேல் ஹோஃப்மேனால் செய்யப்பட்டு அமெரிக்காவில் நியூ டைரக்சன் மற்றும் இங்கிலாந்தில் கிராண்டா புக்ஸ் முலம் வெளியிடப்பட்டது, இது 2023 ஆம் ஆண்டில் மொழிபெயர்ப்பு இலக்கியத்திற்கான அமெரிக்க தேசிய புத்தக விருதுக்கு தேர்ந்தெடுக்கப்பட்டது. மேலும் 2024 ஆண்டிற்கான பன்னாட்டு புக்கர் பரிசைப் பெற்றது.

இந்த புதினமானது கிழக்கு ஜெர்மனியின் சரிவின் பின்னணியில் வயது இடைவெளி மிக்க காதலர்களின் கதையைச் சொல்கிறது. மேற்கு ஜெர்மனியுடன் கிழக்கு ஜெர்மனி இணைவதில் காதலர்கள் இடையில் தலைமுறை இடைவெளியால் மாறுபட்ட கருத்து உள்ளது.

இந்தப் புதினம் குறித்து குறிப்பிட்ட புக்கர் பரிசுக் குழு *காலம், தனிமனிதத் தெரிவுகள், வரலாற்றுச் சக்திகள் ஆகியவற்றை 'கைரோஸ்' ஒரு தத்துவார்த்த நோக்கில் ஆய்வுசெய்கிறது* என்று குறிப்பிடுகிறது.
 
ஆண்டுதோறும் வழங்கப்படும் சர்வதேச புக்கர் பரிசை வென்ற முதல் ஜெர்மன் எழுத்தாளர் எர்பின்பெக்  ஆவார். இது ஆங்கிலத்தில் மொழிபெயர்க்கப்பட்டு இங்கிலாந்து அல்லது அயர்லாந்தில் வெளியிடப்பட்ட சிறந்த புனைகதை படைப்பின் ஆசிரியருக்கும், மொழிபெயர்ப்பாளருக்கும் கூட்டாக வழங்கப்படுகிறது. அதேபோல், இந்த விருதைப் பெற்ற முதல் ஆண் மொழிபெயர்ப்பாளர் ஹோஃப்மேன் ஆவார்.

## மேற்கோள்கள்

பகுப்பு:இடாய்ச்சு மொழி வார்த்தைகளைக் கொண்ட கட்டுரைகள்
பகுப்பு:2021 நூல்கள்
எம்புசா

***எம்புசா*** (*Empusa*) என்பது *எம்புசிடே* மற்றும் *எம்புசினி* இனக்குழுவினைச் சேர்ந்த கும்பிடு பூச்சிகளின்  ஒரு பேரினமாகும். ஆப்பிரிக்கா, ஐரோப்பாவின் பிரதான நிலப்பகுதியிலும் மேற்கு ஆசியாவிலிருந்து இந்தியா வரை இவை காணப்படும் பதிவுகள் உள்ளன.

## சிற்றினங்கள்

* *[[எம்புசா பைனோடாட்டா|எ. பைனோடாட்டா]]* செர்விலே, 1839
* *எ. பேசியாட்ட* புரூல், 1832
* *எ. குட்டுலா*  (துன்பெர்க், 1815)  
* *எ. ஹெட்டென்போர்கி* இசுடால், 1871
* *எ. லாங்கிகோலிசு* ராம்மே, 1950
* *எ. நெக்லெக்டா* பவுலியன், 1958
* *எ. பாபெராட்டா*  (பேப்ரிசியசு, 1781) 
* *எ. பென்னாட்டா*  (துன்பெர்க், 1815)  
* *எ. பென்னிகார்னிசு* பல்லாசு, 1773
* *எ. ரோம்பாய்டியா* லிண்ட்ட், 1976
* *எ. சிமோனி* கிராசு, 1902
* *எ. பின்னோசா* கிராசு, 1902
* *எ. யுவரோவி* சோப்பர்ட், 1921

## மேற்கோள்கள்

## வெளி இணைப்புகள்
* ட்ரீ ஆஃப் லைஃப்-''எம்புசா''

பகுப்பு:கும்பிடுபூச்சிகள்
தங்கம் பாசுபைடு

**தங்கம் பாசுபைடு** (*Gold phosphide*) என்பது AuP என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தங்கமும் பாசுபரசும் சேர்ந்து இந்த இருமச் சேர்மம் உருவாகும். கருத்தியல் அளவில் உள்ள இச்சேர்மம் எக்சுகதிர் படிகவியல் ஆய்வுகளின் இறுதிப்படுத்தப்படவில்லை. அறியப்பட்டுள்ள ஒரே தங்கம்  பாசுபைடு சிற்றுறுதி நிலையில் காணப்படும்  Au2P3  மட்டுமே ஆகும்.

## தயாரிப்பு
தங்கப் பஞ்சுடன் பாசுபரசை சேர்த்து நேரடியாக வினைபுரியச் செய்வதன் மூலம் அல்லது ஈதர் அல்லது ஆல்ககாலில்  கரைக்கப்பட்ட தங்கம்(III) குளோரைடு கரைசலில் பாசுபீனை அனுப்புவதன் மூலம் தங்கம் பாசுபைடு தயாரிக்கப்படுகிறது:

:AuCl3 + PH3 -> AuP + 3HCl

## பண்புகள்
தண்ணிர் அல்லது காற்றுடன் சேரும் போது தங்கம் பாசுபைடு சிதைவடையும்.

## தொடர்புடைய சேர்மங்கள்
ஒரு கலப்படமான எதிர்மின் அயனியான பாசுபைடு அயோடைடு (Au7P10I) முக்கோணப் படிக கட்டமைப்புடன் அறியப்படுகிறது.

## மேற்கோள்கள்

பகுப்பு:தங்கத்தின் சேர்மங்கள்
பகுப்பு:பாசுபரசு சேர்மங்கள்
பகுப்பு:பாசுபைடுகள்
பகுப்பு:கருத்தியலான வேதிச் சேர்மங்கள்
பகுப்பு:ஒற்றைச்சரிவச்சுக் கனிமங்கள்
திராகோ சுமாத்திரானசு

**திராகோ சுமாத்திரானசு** (*Draco sumatranus*) எனும் சுமாத்திரா மிதக்கும் பல்லியானது தென்கிழக்காசியாவில் காணப்படும் ஓந்தி சிற்றினமாகும். இது இதன் உடலின் பக்கங்களில் நீளமான விலா எலும்புகள் மற்றும் தோல் மடிப்புகளைக் கொண்டுள்ளது. இவை விரிவடைந்து காணப்படும் போது மரக்கிளைகளுக்கிடையே இப்பல்லிகளைச் சறுக்கிச் செல்ல உதவுகிறது.

## நடத்தை
*தி. சுமாத்திரானசு* முதன்மையாக மரத்தில் வாழும் வாழ்க்கையினைக் கொண்டுள்ளது. பெண் பல்லிகள் வனத்தின் தரைப் பகுதிக்கு முட்டையிட வருகின்றன.

## விளக்கம்
*தி. சுமாத்திரானசு* உடல் நீளம் சுமார் 9 செ.மீ. ஆகும். சற்று நீளமான வாலினைக் கொண்ட இந்த ஓந்தி மரத்தின் கிளைகளுடன் பொருந்தும் வகையில் மறைய கோடுகளுடன் அடர் சாம்பல்/பழுப்பு நிறத்துடன் கூடிய உடலைக் கொண்டுள்ளது. ஆண்களுக்குக் கன்னத்தின் கீழ் மஞ்சள் முக்கோணத் தோல் உள்ளது. இது பிற பல்லிகளுடன் தொடர்பு கொள்ளப் பயன்படுகிறது. பெரும்பாலும் இனச்சேர்க்கைக்குப் பயன்படுத்துகின்றன. ஆனால் பெண் பல்லி மிகவும் சிறிய நீல நிற மடிப்பைக் கொண்டுள்ளது.

## உணவு
*தி. சுமாத்திரானசு* சிறிய பூச்சிகளை உணவாக உட்கொள்கின்றன. எறும்புகளும் கறையான்களும் இவற்றின் உணவில் பொதுவானவை.

## வாழ்விடம்
*தி. சுமாத்திரானசு* காடுகளிலும் பூங்காக்களிலும் தோட்டங்களிலும் நகர்ப்புற அமைப்புகளிலும் ஒப்பீட்டளவில் பொதுவானவை.

## புவியியல் வரம்பு
*தி. சுமாத்திரானசு* தென்கிழக்கு ஆசியாவில் இந்தோனேசியா, மலேசியா, சிங்கப்பூர் மற்றும் பலவான் தீவுகளில் வாழ்கின்றது.

## வகைபிரித்தல்
*தி. சுமாத்திரானசு* முன்பு *திராகோ வாலன்சு* சிற்றினத்தின் துணையினமாகக் கருதப்பட்டது.

## மேற்கோள்கள்

## மேலும் வாசிக்க
*Baker, Nick; Lim, Kelvin. 2008. *Wild Animals of Singapore: A Photographic Guide to Mammals, Reptiles, Amphibians and Freshwater Fishes*. Honolulu: University of Hawaii Press. 180 pp. .
*. 2006. *A Photographic Guide to Snakes and Other Reptiles of Borneo*. Sanibel Island, Florida: Ralph Curtis Publishing Inc. 144 pp. . (*Draco sumatranus*, p.&nbsp;80).
*Schlegel H. [1837 -] 1844. *Abbildungen neuer oder unvollständing bekannter AMPHIBIEN, nach der Natur oder dem Leben entworfen, herausgegeben und mit einem erläuternden Texte begleitet.* Düsseldorf: Arnz & Comp. xiv + 141 pp. (*Draco viridis* var. *sumatrana*, p.&nbsp;91).

## வெளி இணைப்புகள்

* புகைப்படங்கள் மற்றும் விளக்கம்
* மெக்குயர் ஜே, ஹீங் கேபி. 2001. "தென்கிழக்கு ஆசிய பறக்கும் பல்லிகளின் பைலோஜெனெடிக் சிஸ்டமேட்டிக்ஸ் (இக்வானியாஃ அகாமிடேஃ டிராக்கோ) மைட்டோகாண்ட்ரியல் டிஎன்ஏ வரிசை தரவுகளிலிருந்து ஊகிக்கப்படுகிறது". *லின்னியன் சொசைட்டியின் உயிரியல் இதழ்* **72**:3

பகுப்பு:பறக்கும் பல்லிகள்
திமோர் பறக்கும் பல்லி

**திமோர் பறக்கும் பல்லி** (*Draco timoriensis*) என்றும் அழைக்கப்படும் ***திராகோ திமோரியென்சிசு***, இந்தோனேசியா மற்றும் கிழக்குத் திமோரில் உள்ள சிறிய சுந்தா தீவுகளில் காணப்படும் ஒரு பல்லி சிற்றினமாகும். இது ஓர் அகணிய உயிரி. இதன் உடல் நீளம் 93 மி.மீ. நீளம் வரை இருக்கும்.

## மேற்கோள்கள்

பகுப்பு:பறக்கும் பல்லிகள்
பகுப்பு:இந்தோனேசிய உயிரினங்கள்
பகுப்பு:அகணிய உயிரிகள்
இசுட்ராட்போர்டு மற்றும் போ மக்களவைத் தொகுதி

**இசுட்ராட்போர்டு மற்றும் போ (***Stratford and Bow***)**,  இங்கிலாந்து நாடாளுமன்றத்தில் உள்ள ஒரு ஐக்கிய இராச்சியத்தின் மக்களவைத் தொகுதியாகும்.  இத்தொகுதி முதலில் 2024 பொதுத் தேர்தலில் போட்டியிட்டது. 

## தேர்தல் முடிவுகள்

### 2024

## மேற்கோள்கள்

பகுப்பு:ஐக்கிய இராச்சியத்தின் அரசியல்
சிறுத்தோப்பு

**சிறுத்தோப்பு** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
பாலசோர் மக்களவைத் தொகுதி

**பாலசோர் மக்களவைத் தொகுதி** (*Balasore Lok Sabha constituency*) ஒடிசா மாநிலத்தில் உள்ள மக்களவைத் தொகுதியாகும்.

## சட்டசபை பிரிவுகள்
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்குப் பிறகு இந்த நாடாளுமன்றத் தொகுதியை உருவாக்கும் சட்டமன்றத் தொகுதிகள் அட்டவணையில் கொடுக்கப்பட்டுள்ளன.

## தேர்ந்தெடுக்கப்பட்ட உறுப்பினர்கள்
1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன. 1952 மற்றும் 1957ஆம் ஆண்டுகளில் இரண்டு உறுப்பினர்களைக் கொண்ட தொகுதியாக இருந்தது.

பாலசோர் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்

## தேர்தல் முடிவுகள்

### 2024
2024ஆம் ஆண்டு நடைபெற்ற இந்தியப் பொதுத் தேர்தலின் 7ஆவது கட்டமாக 1 சூன் 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டு முடிவு அறிவிக்கப்பட்டது. இத்தேர்தலில், பாரதிய ஜனதா கட்சி வேட்பாளரும் மக்களவை உறுப்பினராக இருந்த பிரதாப் சந்திர சாரங்கி பிஜு ஜனதா தளம் வேட்பாளர் லெகஷ்ரீ சமந்த்சிங்கரை 1,47,156 வாக்குகள் வித்தியாசத்தில் தோற்கடித்தார்.

## குறிப்புகள்

## மேற்கோள்கள்

பகுப்பு:மயூர்பஞ்சு மாவட்டம்
பகுப்பு:பாலேஸ்வர் மாவட்டம்
பகுப்பு:ஒடிசா மக்களவைத் தொகுதிகள்
பட்டணம் சுப்பிரமணிய ஐயர்

**பட்டணம் சுப்பிரமணிய ஐயர்** (*Patnam Subramania Iyer*, 1845 - 31 சூலை 1902) கர்நாடக இசையமைப்பாளரும் பாடகரும் ஆவார். **தியாக பிரம்மம்** என்று போற்றப்படுபவரும் தென்னிந்திய இசைக்கு அளப்பரிய சேவைகள் ஆற்றியவருமான தியாகராஜரின் பாரம்பரியத்தை சுப்பிரமணிய ஐயர் பின்பற்றினார். கிட்டத்தட்ட நூறு பாடல்களை இவர் இயற்றியுள்ளார்.

## வாழ்க்கை
சுப்பிரமணிய ஐயர் இன்றைய தமிழ்நாட்டின் தஞ்சாவூர் மாவட்டத்தில் திருவையாறில் பிறந்தார். இவரின் தந்தை பாரதம் வைத்தியநாத ஐயர் இசை மற்றும் சாஸ்திரம் ஆகிய இரண்டிலும் திறமையானவர். இவரது தாத்தா பஞ்சநாத சாஸ்திரி தஞ்சாவூர் மன்னர் இரண்டாம் சரபோஜியின் அரசவையில் அரசவை இசைக்கலைஞராக இருந்தார். சுப்பிரமணிய ஐயர் தனது மாமா மேலத்தூர் கணபதி சாஸ்திரியிடமும், பின்னர் தியாகராஜரின் சீடரான மானம்புச்சவாடி வெங்கடசுப்பய்யரின் கீழும் இசையைக் கற்றுக்கொண்டார்.

## சீடர்கள்
சுப்பிரமணிய ஐயர் சென்னையில் நீண்ட காலம் கழித்தார். இது சுப்பிரமணிய ஐயர் என்ற இவரது பெயருக்கு முன்னொட்டு வழங்கியது. மைசூர் வாசுதேவச்சார், பூச்சி சீனிவாச அய்யங்கார், *பைரவி கெம்பேகவுடா* மற்றும் டைகர் வரதாச்சாரியார் போன்ற இவரது மாணவர்கள் பலர் புகழ்பெற்ற இசையமைப்பாளர்களாகவும், பாடகர்களாகவும் ஆனார்கள். இவரது அண்டை வீட்டுக்காரர் மகா வைத்தியநாதையரும் ஒரு புகழ்பெற்ற இசைக்கலைஞராக இருந்தார்.

கதனகுத்துஹலம் இராகத்தில் அமைந்த *இரகுவம்ச சுதா* மற்றும் ஆபோகி இராகத்தில் அமைந்த *எவரி போதன்னா* ஆகிய இரண்டும் இவரது புகழ்பெற்ற பாடல்களில் அடங்கும். தெலுங்கு மற்றும் சமசுகிருதத்தில் இவர் எழுதிய பாடல்களில் தனது குருவின் முத்திரையை ‘வெங்கடேசா’ என்றும் அல்லது அதன் மாறுபாடுகளைப் பயன்படுத்தியதாக அறியப்படுகிறது.

மைசூர் மன்னர் பத்தாம் சாமராச உடையார் அரசவையில் பாடலைப் பாடிய பிறகு இரண்டு முறை இவருக்கு தங்க வளையல்கள் பரிசாக வழங்கப்பட்டது.

## மேற்கோள்கள்

* Musical Nirvana biography
* *[https://web.archive.org/web/20110522063352/http://www.thehindujobs.com/thehindu/fr/2002/10/04/stories/2002100401520600.htm Creativity at its best]*, The Hindu, 04-Oct-2002

பகுப்பு:1902 இறப்புகள்
பகுப்பு:1845 பிறப்புகள்
பகுப்பு:வாக்கேயக்காரர்கள்
பகுப்பு:தஞ்சாவூர் மாவட்ட மக்கள்
பகுப்பு:கருநாடக இசைக் கலைஞர்கள்
பகுப்பு:19 – 20 ஆம் நூற்றாண்டுக் கால கருநாடக இசைக் கலைஞர்கள்
விசுவநாத சாத்திரி

**மாயூரம் விசுவநாத சாத்திரி** (Mayuram Viswanatha Sastri) (1893–1958) ஓர் கருநாடக இசையமைப்பாளர் ஆவார். “ஜெயதி ஜெயதி பாரத மாதா” என்ற தேசபக்தி பாடலால் இவர்  மிகவும் நினைவுகூரப்படுகிறார். “இந்தியத் தாய்க்கு வெற்றி வெற்றி” என்று மொழிபெயர்க்கப்பட்ட இந்தப் பாடல் தென்னிந்தியாவின் பாரம்பரிய பாடகர்களிடையே மேடையில் பாடும் ஒரு பாடலாக மாறியது. 1948ஆம் ஆண்டு வெளியிடப்பட்ட இவரது **பாரத் பஜன்** என்ற புத்தகத்தில் உள்ள 18 பாடல்களில் இதுவும் ஒன்று. இதில் பாரத் மாதா (அன்னை இந்தியா) மற்றும் மகாத்மா காந்தியைப் புகழும் பாடல்கள் இடம் பெற்றுள்ளன. இவரது பல வெளியீடுகளில் இந்நூலும் ஒன்றாகும். மேலும் அனைத்திந்திய வானொலியின் 13 அத்தியாயங்களில் ஆவணப்படமாகவும் எடுக்கப்பட்டுள்ளது.

## ஆரம்பகால வாழ்க்கை மற்றும் பின்னணி
விசுவநாத சாத்திரி 1893 நவம்பர் 27 அன்று இராமசாமி கணபாடிகள் மற்றும் பாலம்பாள் லட்சுமி ஆகியோருக்கு மாயூரம் என்று அழைக்கப்படும் மயிலாடுதுறை அருகேயுள்ள தேரழுந்தூரில் பெற்றோரின் ஆறு குழந்தைகளில் இரண்டாவது குழந்தையாகப் பிறந்தார். அன்றைய வழக்கப்படி சமசுகிருதப் படிப்பைப் பெற திருவையாறு கல்யாண் மகால் சமசுகிருதக் கல்லூரியில் சேர்க்கப்பட்டார். அங்கு வேதங்களையும் சிறிது காலம் படித்தார். பின்னர், ஆங்கிலக் கல்வியைப் பெற மையிலாடுதுறை நகராட்சி உயர்நிலைப் பள்ளியில் சேர்ந்தார்.

சிறு வயதிலிருந்தே கருநாடக இசை மீது ஆர்வம் கொண்ட  இவர், தேவகோட்டை தசவாத்தியம் வெங்கடராம ஐய்யங்கர், நாமக்கல் நரசிம்ம ஐய்யங்கர் மற்றும் சிமிழி சுந்தரம் ஐயர் போன்றவர்களின் கீழ் பயிற்சி பெற்றார்.

## வாழ்க்கை வரலாறு
1912 ஆம் ஆண்டில் தனது பள்ளிக் கல்வியை முடித்த விசுவநாதன் பள்ளி ஆசிரியராக சேர்ந்தார். 1913இல் கமலாம்பாள் என்பவரை மணந்தார். 1915 இல் இவரின் பெற்றோர் இறந்து போயினர். பின்னர் திருச்சிராப்பள்ளிக்கு குடிபெயர்ந்த இவர் ஆசிரியராகவும் இசைக்கலைஞராகவும் ஆனார். இதற்கிடையில், விசுவநாதன் ஆர்மோனியம் வாசிப்பில் தேர்ச்சி பெற்றார். மேலும் ஆலத்தூர் வெங்கடேச ஐயரை சந்தித்தார். சிறிது காலம் ஹரிகதா கலாட்சேபத்தில் கவனம் செலுத்தினார். பின்னர் காரைக்குடிக்கு குடிபெயர்ந்து இசை ஆசிரியராகப் பணியாற்றினார். 1921இல் சென்னை திரும்பினார்.

## இறப்பு
இவரது ஒரே மகள் பிறந்த பிறகு ஒரு வருடத்திற்கும் குறைவாகவே உயிர் பிழைத்தாள். 1935இல் இவர் தனது மனைவியையும் இழந்தார். விசுவநாத சாஸ்திரி 1958 டிசம்பர் 31 அன்று ஜம்சேத்பூரில் காலமானார்.

## மேற்கோள்கள்

## வெளி இணைப்புகள்
* 
* Royal Carpet Carnatic Composers: Mayuram Vishwanatha Shastri 
* Some facts about the composer...
* http://www.trinitymirror.net/news/mayuram-viswanatha-sastri/

பகுப்பு:1958 இறப்புகள்
பகுப்பு:மயிலாடுதுறை மாவட்ட மக்கள்
பகுப்பு:1893 பிறப்புகள்
பகுப்பு:கருநாடக இசைக் கலைஞர்கள்
கன்கு சரண் ஜெனா

**கன்கு சரண் ஜெனா** (*Kanhu Charan Jena*; 27 பிப்ரவரி 1920&#x2D; பிப்ரவரி 2000) ஓர் இந்திய அரசியல்வாதியும் இந்திய நாடாளுமன்றத்தின் மக்களவை மேனாள் உறுப்பினரும் ஆவார். இவர் ஒடிசா மாநிலம் பத்ரக் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைவில் இந்திய தேசிய காங்கிரசு உறுப்பினராகத் தேர்ந்தெடுக்கப்பட்டார். 1952 முதல் 1962 வரை பாலசோர் மக்களவைத் தொகுதியிலும் 1962 முதல் 1967 வரை பத்ராக் மக்களவைத் தொகுதியிலிருந்தும் மக்களவை உறுப்பினராகப் பணியாற்றினார்.

## மேற்கோள்கள்

## வெளி இணைப்புகள்

* மக்களவை இணையதளத்தில் அதிகாரப்பூர்வ வாழ்க்கை வரலாற்று வரைபடம்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2000 இறப்புகள்
பகுப்பு:1920 பிறப்புகள்
பகுப்பு:ஒடிசா அரசியல்வாதிகள்
நமோபுத்தா

**நமோபுத்தா** (Namobuddha) (), நேபாளம் நாட்டின் பாக்மதி மாநிலம், காப்ரேபலாஞ்சோக் மாவட்டத்தில்  அமைந்த நகரம் ஆகும். இது காத்மாண்டிற்கு தென்கிழக்கே  42.6 கிலோ மீட்டர் தொலைவில் உள்ளது.

## மக்கள் தொகை பரம்பல்
2021ஆம் ஆண்டின் கணக்கெடுப்பின்படி இதன் மக்கள் தொகை 26,160 ஆகும். இதன் மக்களில் பெரும்பான்மையாக நேபாளி மொழி 44.7%,  தாமாங் மொழி 43.4%, நேபாளி மொழி 44.7%, நேவார் மொழி 11.2% பேசுகின்றனர்.சராசரி எழுத்தறிவு  67.7% ஆக உள்ளது.

தாமாங் மக்கள்  43.8%, மலை பிராமணர்கள் 24.8%, நேவார் மக்கள் 12.0%, சேத்திரி மக்கள்  8.1%,,காமி மக்கள்3.1%,  சர்கி மக்கள் 2.4%,  தமாய்/தோலி மக்கள்  0.9% மற்றும் பிற இனக்குழுக்கள் 018/% வீதம் வாழ்கின்றனர்.

இதன் மக்களில் இந்து சமயத்தினர்  54.7%, பௌத்தர்கள் 42.4%, கிறித்தவர்கள் 2.0% மற்றும் பிறர் 0.9% ஆக உள்ளனர்.

சராசரி எழுத்தறிவு  67.7% could read and write, 2.4% could only read and 29.8% could neither read nor write.

## மேற்கோள்கள்

## வெளி இணைப்புகள்
*Official website

பகுப்பு:நேபாள நகரங்கள்
இசுலாமிய புரட்சிகர பாதுகாப்புப் படைகள்

**இசுலாமிய புரட்சிகர பாதுகாப்புப் படைகள்** (Islamic Revolutionary Guard Corps** (IRGC**;  இதனை **ஈரானிய புரட்சிக்கரப் படைகள்** என்றும் அழைப்பர். இது இரானிய ஆயுதப்படைகளின் கீழ் செயல்படும் கிளை அமைப்பாகும். ஈரானியப் புரட்சிக்குப் பின்னர் ஈரானின் அதியுயர் தலைவரான ரூகொல்லா கொமெய்னி இப்படைப்பிரிவை மே 1979ல் நிறுவினார். 

பகரைன், கனடா, சௌதி அரேபிய மற்றும் அமெரிக்க ஐக்கிய நாடுகள் இப்படையை தீவிரவாத அமைப்பில் சேர்த்துள்ளது.
## நோக்கம்
ஈரான் இராணுவம் நாட்டின் இறையாண்மையை காக்கும் வழக்கமான பணியில் செயல்படுகிறது. ஆனால் இசுலாமிய புரட்சிகர பாதுகாப்புப் படைகள், ஈரானின் அரசியலமைப்பு சட்டங்கள், பண்பாடு மற்றும் ஒருங்கிணைப்பையும் பாதுகாப்பதே முதன்மை நோக்கமாகும். 
## செயல்பாடுகள்
2024ஆம் ஆண்டில் இப்படையில் ஏறத்தாழ 1,25,000 பேர் உள்ளனர். இசுலாமிய புரட்சிகர கடற்படைப் பிரிவு, பாரசீக வளைகுடாவின் பாதுகாப்பிற்காக செயல்படுகிறது. இதன் பிரிவுகளில் ஒன்றான பாஸ்ஜி எனும் புனிதப் படையில் 90,000  தன்னாலர்வர்கள் உள்ளனர். ஈரானுக்குள் இப்படை *செப்பா செய்திகள்* எனும் ஊடகத்தை நடத்துகிறது.16 மார்ச் 2022 அன்று அணு நிலையங்களை பாதுக்காக்கும் புதுப் படைப்ப்பிரிவை புரட்சிகர பாதுகாப்பு படைகள் நிறுவியது.

ஈரானிய அரசியல், இசுலாமியப் பண்பாடு மற்றும் சமூகத்தில் இசுலாமிய புரட்சிகர பாதுகாப்புப் படைகள் பெரும் ஆதிக்கம் செலுத்தி வருகிறது. இஸ்ரேலுக்கு எதிராக புரட்சிகரப் படைகள் ஹமாஸ் மற்றும் ஹெஸ்புல்லா தீவிரவாத அமைப்புகளுக்கு நேரடியாகவும், மறைமுகமாகவும் ஆதரவு அளிக்கிறது. மேலும் வளைகுடா நாடுகளில் நடைபெறும் உள்நாட்டுச் சண்டைகளில், புரட்சிகர பாதுகாப்பு படைகளின் தாக்கம் அதிகமாக உள்ளது.

## மேற்கோள்கள்

### உசாத்துணை
* 

## மேலும் படிக்க
* 
* 
* Hesam Forozan, The Military in Post-Revolutionary Iran: The Evolution and Roles of the Revolutionary Guards, c. 2017
* Safshekan, Roozbeh; Sabet, Farzan, "The Ayatollah's Praetorians: The Islamic Revolutionary Guard Corps and the 2009 Election Crisis", *The [[Middle East Journal]]*, Volume 64, Number 4, Autumn 2010, pp.&nbsp;543–558(16).
*  (discusses U.S. military clashes with Iranian Revolutionary Guard during the Iran–Iraq War)

## வெளி இணைப்புகள்

* Official media news outlet used by the Army of the Guardians of the Islamic Revolution (in Persian)
* Vali Nasr] and Ali Gheissari (13 December 2004) "Foxes in Iran's Henhouse", *[[New York Times]]* op-ed article about the growing IRGC role in Iran's power structure
* David Ignatius (17 April 2008) "A Blast Still Reverberating" *[[Washington Post]]* Discussion of 1983 Beirut US Embassy bombing

பகுப்பு: ஈரானின் அரசியல்
பகுப்பு:ஐக்கிய அமெரிக்காவால் தடைசெய்யப்பட்ட தீவிரவாத அமைப்புகள்
பனிச்சங்கேணி

பனிச்சங்கேணி என்பது மட்டக்களப்பு மாவட்டத்தில் காணப்படும் ஒரு கிராமம் ஆகும்.

இது கோறளைப்பற்று வடக்கு பிரதேச செயலக பிரிவிற்குட்பட்ட சிறிய நிர்வாக நிலப்பரப்பாகும்.

இக்கிராமத்தில் கோயில் குடியிருப்பு,நடுக்குடியிருப்பு,சல்லித்தீவு என மூன்று பிரதான குடியிருப்புக்கள் காணப்படுகிறது. இங்கு வாழும் மக்கள் பெரும்பாலும் மீனபிடி தொழிலையே பிரதான வாழ்வாதாரமாக கொண்டுள்ளனர்.

தமிழர்கள் செறிந்து வாழும் இக்கிராமம்  வரலாற்றுசிறப்புமிக்கது.இங்கு பனிச்சங்கேணி அரசி என்று அழைக்கப்படும் தமிழ் அரசியான வன்னிச்சி நாச்சி அரசி கி.பி 16ம் நூற்றாண்டுகளில் ஆட்சி செய்துள்ளார்.

மேலும் வரலாற்று சிறப்புமிக்க முருகன் ஆலயமும் இங்கு காணப்படுகிறது. கதிர்காம பாதயாத்திரிகர்கள் இவ்வாலயத்தில் ஓய்வெடுத்து தங்களுடைய பாதயாத்திரையை தொடர்வார்கள் என்பது குறிப்பிடத்தக்கது.

## மேற்கோள்கள்

## வெளியிணைப்புகள்
பனிச்சங்கேணி அரசி நூல்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
தரனிதர் ஜெனா

**தரனிதர் ஜெனா** (*Dharanidhar Jena*) என்பவர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். இவர் ஒடிசா மாநிலம் பத்ரக் மக்களவைத் தொகுதியிலிருந்து சுதந்திராக் கட்சி வேட்பாளராக 1967ஆம் ஆண்டு நடைபெற்ற இந்தியப் பொதுத் தேர்தலில் போட்டியிட்டு நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
பகுப்பு:5வது மக்களவை உறுப்பினர்கள்
பகுப்பு:1921 பிறப்புகள்
பகுப்பு:ஒடிசா அரசியல்வாதிகள்
அவிமான்யு சேத்தி

**அவிமான்யு சேத்தி** (*Avimanyu Sethi*; பிறப்பு சூன் 29,1970) ஒடிசாவின் பண்டாரிபோகாரியைச் சேர்ந்த ஓர் இந்திய அரசியல்வாதியும் இந்திய நாடாளுமன்றத்தின் மேனாள் உறுப்பினரும் ஆவார்.  இவர் பாரதிய ஜனதா கட்சி சேர்ந்தவர். 2024ஆம் ஆண்டு நடைபெற்ற இந்தியப் பொதுத் தேர்தலில் சேத்தி பத்ரக் மக்களவைத் தொகுதியில் பாஜக சார்பில் போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:வாழும் மக்கள்
பகுப்பு:ஒடிசா அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
தாழ்வுப்பாடு

**தாழ்வுப்பாடு** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 6 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
பாயல் கபாடியா

**பாயல் கபாடியா** (*Payal Kapadia*,பிறப்பு 1986) என்பவர் ஒரு இந்திய திரைப்படப் படைப்பாளியாவார். இவர் 2021 கேன்ஸ் திரைப்பட விழாவில் சிறந்த ஆவணப் படத்துக்கான கோல்டன் ஐ விருதை எ நைட் ஆஃப் நோனிங் நத்திங் படத்திற்காக பெற்றார். 2017 ஆம் ஆண்டில், இவரது திரைப்படமான ஆஃப்டர்நூன் கிளவுட்ஸ் 70வது கேன்ஸ் திரைப்பட விழாவிற்குத் தேர்ந்தெடுக்கப்பட்ட ஒரே இந்தியத் திரைப்படமாகும். 2024 ஆம் ஆண்டில், 2024 கேன்ஸ் திரைப்பட விழாவில் ஆல் வி இமேஜின் அஸ் லைட் திரைப்படத்திற்காக இவர் கிராண்ட் பிரி விருதைப் பெற்றார்.

## வாழ்க்கை
ஓவியரும், காணொளி கலைஞருமான நளினி மலானிக்கு 1986 ஆம் ஆண்டு மும்பையில் கபாடியா பிறந்தார்.  கபாடியா ஆந்திராவில் உள்ள ஒரு உறைவிடப் பள்ளியான  இரிஷி பள்ளத்தாக்கு பள்ளியில் பயின்றார். பள்ளியின் திரைப்படச் சங்கத்தின் உறுப்பினராக இருந்ததால், ரித்விக் கட்டக் மற்றும் ஆண்ட்ரி தர்கோவ்ஸ்கி போன்ற அவாண்ட்-கார்ட் திரைப்படப் படைப்பாளிகள் குறித்து அறிந்தார். மும்பை புனித  சேவியர் கல்லூரியில் பயின்றார். சோபியா மகளிர் கல்லூரியில் ஓராண்டு முதுகலைப் பட்டம் பெற்றார். பின்னர் இவர்  புனே திரைப்படக் கல்லூரியில் திரைப்பட இயக்கம் பயின்றார். அங்கு இவர் 2012 இல் தனது இரண்டாவது முயற்சியில் தேர்ந்தெடுக்கப்பட்டார். இடையில் ஐந்து வருடங்கள் இவர் மும்பையில் விளம்பரம் மற்றும் வீடியோ கலை உதவியாளராக பணிபுரிந்தார். திரைப்படக் கல்லூரியை காவிமயமாக்கும் திட்டத்தின் ஒருபகுதியாக 2015 ஆம் ஆண்டில், புனே திரைப்படக் கல்லூரியின் தலைவராக கஜேந்திர சவுகானை நியமித்ததற்கு எதிரான போராட்டங்களுக்குத் இவர் தலைமை தாங்கினார். மேலும் நிர்வாகம் இவருக்கு எதிராக முதல் தகவல் அறிக்கையை பதிவு செய்தது. கல்வி நிறுவனம் இவருக்கான மானியங்களை தடைசெய்தது, இவருக்கான உதவித்தொகையும் மறுக்கப்பட்டது.

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:இந்திய திரைக்கதை எழுத்தாளர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:வாழும் மக்கள்
பகுப்பு:1986 பிறப்புகள்
பத்ராக் மக்களவைத் தொகுதி

**பத்ராக் மக்களவைத் தொகுதி** (*Bhadrak Lok Sabha constituency*) என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.

## சட்டசபை பிரிவுகள்
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை நிர்ணயத்திற்குப் பிறகு இந்த நாடாளுமன்றத் தொகுதியின் கீழ் வரும் சட்டமன்றத் தொகுதிகள்.

## தேர்ந்தெடுக்கப்பட்ட உறுப்பினர்கள்
1962இல் இந்தத் தொகுதி உருவாக்கப்பட்டதிலிருந்து, இதுவரை 16 தேர்தல்கள் நடத்தப்பட்டுள்ளன.

பத்ராக் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்

## தேர்தல் முடிவுகள்

### 2024
2024 இந்தியப் பொதுத் தேர்தலின் 7ஆவது கட்டமாக 1 சூன் 2024 அன்று வாக்குப்பதிவு நடைபெற்றது. வாக்குகள் எண்ணும் பணியானது 4 சூன் 2024 அன்று நடைபெற்று முடிவு அறிவிக்கப்பட்டது. இதன்படி 2024 தேர்தலில், பாரதிய ஜனதா கட்சி வேட்பாளர் அவிமான்யு சேத்தி, பிஜு ஜனதா தளம் வேட்பாளர் மஞ்சுலதா மண்டலை 91,544 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:பாலேஸ்வர் மாவட்டம்
பகுப்பு:பத்ரக் மாவட்டம்
பகுப்பு:ஒடிசா மக்களவைத் தொகுதிகள்
அர்ஜுன் சரண் சேத்தி

**அர்ஜுன் சரண் சேத்தி** (*Arjun Charan Sethi*-18 செப்டம்பர் 1941-8 சூன் 2020) ஓர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். 

சேத்தி 1998 முதல் 2019 வரையிலும், 1991 முதல் 1996 வரையிலும், 1980 முதல் 1984 வரையிலும், 1971 முதல் 1977 வரையிலும் பத்ராக் மக்களவைத் தொகுதியின் மக்களவை உறுப்பினராக இருந்துள்ளார்.

தனது அரசியல் வாழ்க்கையில், சேத்தி முதலில் இந்திய தேசிய காங்கிரசு கட்சியையும், பின்னர் பிஜு ஜனதா தளத்தையும், இறுதியாக அவர் இறக்கும் போது பாரதிய ஜனதா கட்சியிலும் செயல்பட்டார்.

1971ஆம் ஆண்டில், இவர் முதல் முறையாகக் காங்கிரசு வேட்பாளராக பத்ராக் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். 1980ஆம் ஆண்டில் இந்திய தேசிய காங்கிரசு (ஐ.) வேட்பாளராக இதே தொகுதியிலிருந்து மீண்டும் தேர்ந்தெடுக்கப்பட்டார். 1991ஆம் ஆண்டில் இதே தொகுதியிலிருந்து ஜனதா தளம் வேட்பாளராக மக்களவைக்கு மீண்டும் தேர்ந்தெடுக்கப்பட்டார். 1998, 1999, 2004 மற்றும் 2009ஆம் ஆண்டுகளில் பிஜு ஜனதா தளம் வேட்பாளராக மீண்டும் இத்தொகுதியிலிருந்து மக்களவைக்குத் தேர்ந்தெடுக்கப்பட்டார். 2000 முதல் 2004 வரை அடல் பிகாரி வாச்பாய் தலைமையிலான அரசாங்கத்தில் மத்திய நீர்வளத்துறை அமைச்சராக இருந்தார்.

2019ஆம் ஆண்டில், இவர் பிஜு ஜனதா தளத்தை விட்டு வெளியேறி தனது மகன் அபிமன்யு சேத்தியுடன் பாரதிய ஜனதா கட்சியில் சேர்ந்தார். 

## இறப்பு
சேத்தி புவனேசுவரில் உள்ள ஒரு மருத்துவமனையில் 8 சூன் 2020 அன்று இறந்தார்.

## மேலும் காண்க

* இந்தியப் பொதுத் தேர்தல், 2009

## மேற்கோள்கள்

## வெளி இணைப்புகள்
* வாழ்க்கை வரலாறு.
* கூடுதல் வாழ்க்கை வரலாறு
பகுப்பு:ஜனதா தளம் அரசியல்வாதிகள்
பகுப்பு:5வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:1941 பிறப்புகள்
பகுப்பு:2020 இறப்புகள்
பகுப்பு:ஒடிசா அரசியல்வாதிகள்
வி. கே. நாராயண மேனன்

**வி. கே. நாராயண மேனன்** (*V. K. Narayana Menon*)  (திருச்சூர் வடக்கே குருபத் நாராயண மேனன்) பாரம்பரிய இந்திய நடனம் மற்றும் இந்திய பாரம்பரிய இசை அறிஞர் ஆவார். இந்தியாவின் முக்கிய கலை விமர்சகர்களில் ஒருவராகவும், சங்கீத நாடக அகாதமி கூட்டாளர்கௌரவத்தைப் பெற்றவராகவும் இருந்தார்.

## கல்வி மற்றும் தொழில்
மேனன் கேரளாவின் திருச்சூர் நகரில் வடக்கே குருபத் குடும்பத்தில் பிறந்தார். பிபிசி இசை நிகழ்ச்சித் தயாரிப்பாளராக தனது வாழ்க்கையைத் தொடங்கினார். பின்னர் அதன் தலைமை இயக்குநரானார். இந்தியாவின் கலை நிறுவனங்கள் மற்றும் ஒளிபரப்பு மையங்களில் முக்கிய பதவிகளை வகித்துள்ளார். அனைத்திந்திய வானொலியின் துணை இயக்குநராக இருந்தார். இந்திய அரசின் கலை, இசை மற்றும் நடனத்திற்கான உச்ச மையமான புதுதில்லியில் உள்ள சங்கீத நாடக அகாடமியின் செயலாளராக இருந்தார். மும்பை தேசிய நிகழ்த்து கலை மையத்தின் தலைவராகவும் இருந்த இவர், இந்த பதவிக்காலத்தில் பல்வேறு கலைகளையும் கலைஞர்களையும் பெரிதும் ஊக்குவித்தார்.

பாரம்பரிய இந்திய நடனம் மற்றும் இசை பற்றிய இவரது எழுத்துக்களுக்காக இவர் குறிப்பிடப்பட்டார். இது குறித்து பல கட்டுரைகளையும் புத்தகங்களையும் எழுதியுள்ளார். இவர் சிறந்த இந்திய கலை விமர்சகர்களில் ஒருவராக கருதப்பட்டார். *கேரளா ஒரு சுயவிவரம்*, *[[தஞ்சாவூர் பாலசரஸ்வதி]], [[டபிள்யூ. பி. யீட்சு]]* நடனக் கலைஞரின் வாழ்க்கை பற்றி) பாலஸரஸ்வதி-*தகவல் தொடர்பு புரட்சி*, *இசையின் மொழி*, டபிள்யூ. பி. யீட்சின் வளர்ச்சி ஆகியவை இவரது படைப்புகளில் சில. தி இல்லசுடிரேட்டட் வீக்லி ஆப் இந்தியா போனிவர் தொடர்ந்து கட்டுரைகளை எழுதினார்.

இந்திய அரசு, 1969 இல் பத்ம பூசண் விருதையும், 1980 இல் சங்கீத நாடக அகாதமி கூட்டாளர் விருதையும் வழங்கி கௌரவித்தது.

இவர் இரவீந்திரநாத் தாகூரின் சகோதரரின் மகளை மணந்தார்.

## இதனையும் காண்க

* மணி மாதவ சாக்யார்

## மேற்கோள்கள்

## வெளி இணைப்புகள்

பகுப்பு:கேரள எழுத்தாளர்கள்
பகுப்பு:இறந்த ஆண்டு குறிப்பிடப்படவில்லை
பகுப்பு:இந்திய இசையியலாளர்கள்
பகுப்பு:1911 பிறப்புகள்
பெத்தியகோடை ஓணான்

**பெத்தியகோடா முகடில்லா ஓணான்** (*Calotes pethiyagodai-கலோட்டசு பெத்தியகோடை*) என்பது இலங்கையில் காணப்படும் ஓர் ஓந்தி பல்லியாகும். உள்ளூர் பெயரானது පෙතියාගොඩගේ නොසිලු කටුස්සා (*Pethiyagodage nosilu cutussa*).

## விளக்கம்
இலங்கையின் பல்லுயிர்ப் பெருக்கத்திற்கு உரோகன் பெத்தியகோடாவின் பங்களிப்புக்காக அவரை கவுரவிக்கும் வகையில் ஆராய்ச்சியாளர்கள் இந்தச் சிற்றினத்திற்கு "பெத்தியகோடத்தின் முகடில்லாத பல்லி" என்று பெயரிட்டனர். இந்தச் சிற்றினம் முன்பு *கலோடசு லியோசெபாலசு* என்று தவறாக அடையாளம் காணப்பட்டது. ஆனால் *க. பெத்தியகோடை* ஆண் *க. லியோசெபாலசின்* ஆண்களைப் போலல்லாமல் குலார் பையினைக் கொண்டிருக்கவில்லை என்றும் செதில்களும் மாறுபாடுகளுடன் காணப்படுகிறது என்று ஆராய்ச்சியாளர்கள் கண்டறிந்தனர்.

## பரவல்
பெத்தியகோடை ஓணான் நக்கிள்ஸ் மலைத்தொடருக்குள், 900-1,400 மீ (ID2), 600  உயரத்தில் காணப்படுகிறது. இது வன விளிம்புகளிலும், மரங்களிலும் புதர்களிலும் காணப்படுகிறது.

## உணவு
பெத்தியகோடை ஓணானின் உணவாகத் தட்டான்பூச்சிகளும் அந்துப்பூச்சிகளும் உள்ளன.

## மேற்கோள்கள்

பகுப்பு:இலங்கை ஊர்வன
பகுப்பு:கலோடசு
சாரதா (பல்லி)

***சாரதா*** (*Sarada*) என்பது அகாமிடே குடும்பத்தைச் சேர்ந்த பல்லிகளின் ஒரு பேரினம் ஆகும். இந்தப் பேரினத்திற்குப் **பெரிய விசிறி-தொண்டை பல்லி** என்ற பொதுவான பெயர் வழங்கப்படுகிறது. இது *சீதானா* என்ற பேரினத்தின் சகோதர இனமாகும். இவை ஒன்றாக விசிறி-தொண்டை பல்லிகள் என்று அழைக்கப்படும் ஓர் இனக்குழுவை உருவாக்குகின்றன. மூன்று சிற்றினங்களைக் கொண்ட இந்தப் பேரினம், தீபகற்ப இந்தியா முழுவதிலுமிருந்து மூலக்கூறு பைலோஜெனெடிக் ஆய்வுகளின் அடிப்படையில் 2016ஆம் ஆண்டில் உருவாக்கப்பட்டது.

*சாரதா* என்ற அறிவியல் பெயர் அகாமிடே குறிக்கப் பயன்படுத்தப்படும் மராத்தி வார்த்தையிலிருந்து (srda IAST: saraadā) தோன்றியது. இந்தப் பேரினத்தின் அனைத்து அறியப்பட்ட சிற்றினங்களும் இரண்டு இந்திய மாநிலங்களான மகாராட்டிரா மற்றும் கருநாடகா வடக்குப் பகுதிகளில் மட்டுமே காணப்படுகின்றன.

## சிற்றினங்கள்
இந்தப் பேரினத்தின் கீழ் மூன்று சிற்றினங்கள் இங்கே பட்டியலிடப்பட்டுள்ளன. 

* *[[சாரதா டார்வினி]]* தீபக், கரந்த், தத்தா மற்றும் கிரி, 2016-டார்வின் பெரிய விசிறி தொண்டைப் பல்லி
* *[[தக்காண விசிறித்தொண்டை ஓணான்|சாரதா தெக்கனென்சிசு]]*  (ஜெர்டன், 1870)  -டெக்கண் விசிறி-தொண்டை பல்லி
* *[[சாரதா சூப்பர்பா]]* தீபக், சாம்ப்ரே, போசுலே மற்றும் கிரி, 2016-பெரும் விசிறி-தொண்டை பல்லி

## மேற்கோள்கள்

பகுப்பு:இந்திய அகணிய உயிரிகள்
பகுப்பு:ஊர்வனப் பேரினங்கள்
சி. டக்ளஸ்

**சி. டக்ளஸ்** (*C. Docles* or *Catfield Douglas*, பிறப்பு: 1951) என்பவர் இந்தியாவின் கேரளத்தைப் பிறப்பிடமாக கொண்ட ஒரு ஓவியரும், சிற்பியும் ஆவார்.  இந்தியாவின் பல ஓவியக் கூடங்களில் இவருடைய படைப்புகள் இடம்பெற்றுள்ளன.

## துவக்க கால வழ்க்கையும் படிப்பும்
டக்ளஸ் கேரளத்தின் தலச்சேரியில் பிறந்து வளர்ந்தவராவார். ஓவியத்தில் ஆர்வம் கொண்ட இவர் தன் சொந்த ஊரிலேயே ஓவியப் பயிற்சி எடுத்துக் கொண்டிருந்தார். தன் ஓவியத் திறமையை மேலும் செழுமைப்படுத்திக் கொள்ள தன் 20 வயதில் 1970 இல்  சென்னை ஓவியப் பள்ளியில் வந்து சேர்ந்தார். அங்கு சுடுமண் சிற்பங்கள், பீங்கான் பொருட்கள் செய்யக் கற்றார். தன் கல்லூரி காலத்தின் இறுதி காலத்தில் சோழமண்டலம் கலைஞர்கள் கிராமத்துக்கு குடிபெயர்ந்தார். டக்ளஸ் கல்லூரியிலும், சோழமண்டல கிராமத்திலும் உள்ள கலைஞர்களிடம் நிறைய அறிந்து கொண்டார். வித்தியாசமான மனம் பிசகிய ஓவியரான கே. இராமானுஜத்தை கல்லூரியிலும், சோழமண்டத்திலும் டக்ளஸ் அவதானித்து வந்தார். அவரை தன் ஞான குருவாக வரித்துக் கொண்டார். அவரின் நுட்பமான கிராஃப்பிக்ஸ் பாணியிலான ஓவியப் பாணியை டக்ளஸ் தன் வசப்படுத்த முயன்றார்.  

## கலை வாழ்வு
கல்லூரி வாழ்வுக்குப் பிறகு டக்ளஸ் சோழமண்டத்தை தன் வசிப்பிடமாக கொண்டு முழு நேர ஓவியராக ஆனார். டக்ளஸ் தன் 27 வயதில் தொழில்முறை ஓவியராக செயல்படத் தொடங்கினார்.  டக்ளசின் இளமைக்கால ஓவியங்களில் இராமானுஜத்தின் தாக்கம் இருந்தது. ஒருகட்டத்தில் தாளை நன்றாக கசக்கிவிட்டுப் பின்னர் அதில் டக்ளஸ் தன் படைப்புகளை உருவாக்கினார். டக்ளசின் துவக்கக்கால ஓவியங்கள் தலைப்பு அற்றவையாகவும், அரூபப் பின்புலத்திலான ஓவியங்களாக இருந்தன. அதுவரை படங்களை வரைந்துவிட்டு அதற்கு வண்ணங்கள் தீட்டிவந்த டக்ளஸ் பின்னர் நேரடியாக வண்ணங்களைக் கொண்டு ஓவியங்களை வரையத் தொடங்கினார். 

ஒரு கட்டத்தில் ஜெர்மனி சென்ற டக்ளஸ் அங்கு சுமார் ஒன்பது ஆண்டுகள் இருந்தார். புதிய சூழலில் புதிய பரிசோதனைகளுக்கு தன்னை உட்படுத்திக் கொண்டார். அங்கு புதிய பாணியிலான ஓவியங்களை வரையத் தொடங்கினார். முக்கோணம், வட்டம், சதுரம், செவ்வகம், செங்குத்து, குறுக்குச்சட்டம்,  படுக்ககைக்கோடு ஆகியவற்றை உள்ளடக்கியதான ஓவியங்களை அப்போது வரைந்தார். *வெறுமையான மனநிலையில், உணர்வுகளின் எவ்வித உந்துதலும் அற்று இவற்றை அவர் வரைந்திருக்குவேண்டும்* என்று விமர்சகர் *ஜோசப் ஜேம்ஸ்* குறிப்பிடுகிறார். ஒரு மனத் தூண்டலினால் அதற்கு மேல் ஜெர்மனியில் இருக்க முடியாமல் சோழமண்டலம் வந்து சேர்ந்தார். இதற்குப் பின், *நவீன மனிதன் பற்றியும் வாழ்க்கை பற்றியுமான புரிதல்களோடும் கேள்விகளோடும் அவர் உருவாக்கிய படைப்புகளே இன்று அறியப்படும் டக்ளஸ்* என்கிறார் கவிஞரும் கலை விமர்சகருமான *சி. மோகன்* 

## கண்காட்சிகள்
1994-96 ஆண்டுகளில் டக்ளஸ் உருவாக்கிய படைப்புகள் மற்றும் பளிங்குச் சிற்பங்களைக் கொண்டு  சாக்சி கேலரி- பெங்களுர், அலியாஸ் ஃபிரான்சிஸ்- சென்னை, சாக்சி கேலரி- மும்பை ஆகிய இடங்களில் கண்காட்சிகள் நடத்தப்பட்டன.

## விருதுகளும் கௌரவங்களும்
* 1994 சார்லஸ் வாலஸ் நல்கை பெற்றார்
* யுனெஸ்கோ நல்கை பெற்றார்
* 1992 இல் புது தில்லி லலித் கலா அகாதமியின் தேசிய விருது பெற்றார்
* 1991-93, 1994-96 இல் இந்திய அரசின் கலாசார ஆய்வு உதவித் தொகை பெற்றார்
* 1990 போபால் பாரத் பவன் விருது 
* 1980,90 தமிழ்நாடு மாநில லலித் கலா அகாதமி விருது

## மேற்கோள்கள்

பகுப்பு:கண்ணூர் மாவட்ட மக்கள்
பகுப்பு:1951 பிறப்புகள்
பகுப்பு:இந்திய ஓவியர்கள்
இந்தியாவில் சாரண சாரணியர் இயக்கம்

இந்தியாவில் சாரணர் மற்றும் வழிகாட்டி இயக்கத்திற்கு  நீண்ட வரலாறு உண்டு.

## நிறுவனங்கள்
**[[இந்தியா|இந்தியாவில்]] [[சாரணியம்|சாரணர்]] மற்றும் [[பெண் வழிகாட்டிகள் இயக்கம்|வழிகாட்டி]] இயக்கம்** பின்வருவனவற்றின் மூலம் சேவையாற்றுகிறது:

* பாரத சாரணர் வழிகாட்டிகள் இயக்கமானது (BSG), உலகப் பெண் வழிகாட்டிகள் மற்றும் சாரணியர்களின் சங்கம், சாரணர் இயக்கத்தின் உலக அமைப்பின் உறுப்பினராகும். இதன் தேசியத் தலைமையகம் இந்திய அரசால் அங்கீகரிக்கப்பட்டுள்ளது. 
* பசுமை சாரணர்களின் உலகளாவிய இயக்கம், புது தில்லி
* சாரணர்கள்/வழிகாட்டிகள் அமைப்பு, இந்திய அரசால் அங்கீகரிக்கப்பட்ட தேசிய அளவிலான அமைப்பு, சுமார் 1.5 மில்லியன் சாரணர்களும் சாரணியர்களும் உள்ளனர்.
* சுதந்திர சாரணர்களின் உலகக் கூட்டமைப்பின் உறுப்பினரான *ஹிந்துஸ்தான்* சாரணர் மற்றும் வழிகாட்டிகள் சங்கம் 1928 இல் நிறுவப்பட்டது பின்னர் ராஷ்டிரிய சுவயம்சேவக் சங்கத்துடன் இணைக்கப்பட்டுள்ளது  
* அகில இந்திய சாரணர் சங்கம்
* சாரணர்கள்/வழிகாட்டிகள் இந்திய அமைப்பு, 2017 இல் நிறுவப்பட்டது

## இந்திய சாரணர் மற்றும் வழிகாட்டி கூட்டுணர்வு
**இந்திய சாரணர் மற்றும் வழிகாட்டி கூட்டுணர்வு** என்பது ஒரு தன்னார்வ, அரசியல் சாராத, சமூக சேவை நிறுவனமாகும் அவர்கள் வளங்கள் அல்லது சேவை மனப்பான்மையுடன் பங்களித்துவருகிறார்கள்.

பெல்ஜியத்தின் பிரஸ்ஸல்ஸை தலைமையிடமாகக் கொண்ட சர்வதேச சாரணர் மற்றும் வழிகாட்டிக் கூட்டுணர்வு 1959 இல் நிறுவப்பட்டது. இது, இந்தியாவின் பல மாநிலங்களில் பல கிளை அமைப்புகளுடன் செயல்பட்டு வருகிறது. 

## மேற்கோள்கள்

## வெளி இணைப்புகள்

* அகில இந்திய சாரணர் சங்கம்
* சாரணர்கள்/வழிகாட்டிகள் அமைப்பு 
* இந்துஸ்தான் சாரணர் மற்றும் வழிகாட்டிகள் சங்கம்
பகுப்பு:இந்தியாவில் சாரணியம்
டுங்குன் மக்களவைத் தொகுதி

**டுங்குன் மக்களவைத் தொகுதி** (மலாய்: *Kawasan Persekutuan Dungun*; ஆங்கிலம்: *Dungun Federal Constituency*; சீனம்: 龍運國會議席) என்பது மலேசியா, திராங்கானு, டுங்குன் மாவட்டத்தில் அமைந்துள்ள ஒரு மக்களவைத் தொகுதி (**P039**) ஆகும்.

டுங்குன் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து டுங்குன் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## டுங்குன் மாவட்டம்

டுங்குன் மாவட்டம், திராங்கானு மாநிலத்தில் உள்ள ஒரு மாவட்டம்; திராங்கானு மாநிலத்தில் உள்ள எட்டு மாவட்டங்களில் ஒன்றாகும். அவற்றில் தென்சீனக் கடலை ஒட்டிய மாவட்டங்களில் இந்த மாவட்டமும் ஒன்றாகும். 

இந்த மாவட்டத்தின் தலைநகரம் கோலா டுங்குன் (*Kuala Dungun*). 1940-ஆம் ஆண்டுகளில் டுங்குன் ஓர் இரும்புச் சுரங்க நகரமாக இருந்தது. மேற்கில் அமைந்துள்ள புக்கிட் பீசி (*Bukit Besi*) என்ற சிறிய நகரத்தில் இரும்புத் தாது எடுக்கப்பட்டது. அந்தக் காலக்கட்டத்தில் டுங்குன் நகரம் ஒரு துறைமுகம நகரமாகச் செயல்பட்டது. அங்கு இருந்து இரும்புத் தாதுப் பொருள்கள் கப்பல்களுக்கு மாற்றப்பட்டன.

### கோலா டுங்குன்

சுரங்கத் தொழிலுக்கு பெயர் பெற்ற டுங்குன் மற்றும் புக்கிட் பீசி நகரங்கள், தொடருந்து பாதையால் இணைக்கப்பட்டு இருந்தன. அந்தத் தொடருந்து பாதை உள்நாட்டு கிராம மக்களுக்கும், வணிகச் செயல்பாடுகளுக்கும் பொது போக்குவரத்துச் சேவையை வழங்கி வந்தது.

1980-ஆம் ஆண்டுகளுடன் டுங்குன் நகரின் பொற்காலம் முடிந்தது. அங்கு இருந்த சுரங்கங்கள் படிப்படியாக மூடப்பட்டன. அதன் விளைவாக அங்கு செயல்பட்டு வந்த சுரங்க நிறுவனம் அப்பகுதியை விட்டு வெளியேறியது; தொடருந்து சேவையும் நிறுத்தப்பட்டது. புக்கிட் பீசி இப்போது அரசாங்க நிதியுதவி பெற்ற செம்பனைத் தோட்டங்களுடன் செயல்படுகிறது.

## டுங்குன் மக்களவைத் தொகுதி

## டுங்குன் தேர்தல் முடிவுகள்

## மேற்கோள்கள்

## மேலும் காண்க
* கோலா டுங்குன்
* டுங்குன் மாவட்டம்
* புக்கிட் பீசி
* மலேசியத் தேர்தல் தொகுதிகள்

## வெளி இணைப்புகள்

பகுப்பு:திராங்கானு நாடாளுமன்றத் தொகுதிகள்
திராகோ கார்னூடசு

***திராகோ கார்னூடசு*** (*Draco cornutus*) என்பது ஓந்தி பல்லியான "பறக்கும் பல்லி" சிற்றினமாகும். இது போர்னியோவினைச் பூர்வீகமாகக் கொண்ட அகணிய உயிரி. இது கடல் மட்டத்திலிருந்து  மீ (2,300 ) உயரத்தில் காணப்படுகிறது. இருப்பினும் இதன் பரவல் குறித்துச் சரியாக அறியப்படவில்லை.

## விளக்கம்
*திராகோ கார்னூட்டசின்* சறுக்கும் சவ்வு அல்லது படாஜியாவின் நிறம் இந்தப் பல்லிகளின் வாழ்விடத்தைப் பொறுத்தது. காய்ந்து போகும் இலைகளின் நிறத்துடன் பொருந்துவதற்காகக் காலப்போக்கில் இவற்றின் நிறம் மாற்றியமைக்கப்பட்டுள்ளது. இதன் காரணமாக இவை பறவைகளுக்கு இரையாவதிலிருந்து தப்பித்துக்கொள்கின்றன.

## மேற்கோள்கள்

பகுப்பு:பறக்கும் பல்லிகள்
பகுப்பு:அகணிய உயிரிகள்
சாரதா டார்வினி

**சாரதா டார்வினி** (*Sarada darwini*) என்பது டார்வினின் பெரிய விசிறித்தொண்டை பல்லி என அறியப்படுகிறது. இது ஓந்தி எனும் அகாமிடே குடும்பத்தினைச் சார்ந்த பல்லி சிற்றினமாகும். இது இந்தியாவில் மட்டுமே காணப்படும் அகணிய உயிரி. இந்தப் பல்லி கருநாடக மாநிலத்தில் சுமார் 550 முதல் 660 அடி உயர தார்வார்டு மலைப் பகுதிகளில் காணப்படுகிறது. இவை முட்டையிட்டு இனப்பெருக்கம் செய்யக்கூடியது.

## வாழ்விடம்:
*சா. டார்வினி* புல்வெளிகள் மற்றும் சமவெளிகளில் விவசாய (பருத்தி) வயல்களில், ஆழமான நிலத்தடி விரிசல்களுக்குள், பாறைகள், புல், மண் மேடுகள் மற்றும் கிளைகளில் வாழ்கிறது. 

## சொற்பிறப்பியல்
சார்லஸ் டார்வினின் நினைவாகச் சிற்றினப் பெயர் இடப்பட்டது. 

## மேற்கோள்கள்

பகுப்பு:இந்திய ஊர்வன
பகுப்பு:இந்திய அகணிய உயிரிகள்